CELEX: 32019D0065
Language: hr
Date: 2019-01-14 00:00:00
Title: Provedbena odluka Komisije (EU) 2019/65 оd 14. siječnja 2019. o izmjeni priloga I. i II. Odluci 2003/467/EZ u pogledu službenog statusa slobodnog od tuberkuloze i bruceloze te Priloga II. Odluci 93/52/EEZ u pogledu službenog statusa slobodnog od bruceloze (B. melitensis) određenih regija Španjolske (priopćeno pod brojem dokumenta C(2019) 39) (Tekst značajan za EGP.)

16.1.2019   
               
               
                  HR
               
               
                  Službeni list Europske unije
               
               
                  L 13/8
               
            
         PROVEDBENA ODLUKA KOMISIJE (EU) 2019/65
         оd 14. siječnja 2019.
         o izmjeni priloga I. i II. Odluci 2003/467/EZ u pogledu službenog statusa slobodnog od tuberkuloze i bruceloze te Priloga II. Odluci 93/52/EEZ u pogledu službenog statusa slobodnog od bruceloze (B. melitensis) određenih regija Španjolske
         
            
               (priopćeno pod brojem dokumenta C(2019) 39)
            
         
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Direktivu Vijeća 64/432/EEZ od 26. lipnja 1964. o zdravstvenim problemima životinja koji utječu na trgovinu govedima i svinjama unutar Zajednice (1), a posebno njezin Prilog A. dio I. točku 4. i Prilog A. dio II. točku 7.,
         uzimajući u obzir Direktivu Vijeća 91/68/EEZ od 28. siječnja 1991. o uvjetima zdravlja životinja kojima se uređuje trgovina životinjama iz porodica ovaca i koza unutar Zajednice (2), a posebno njezin Prilog A poglavlje 1. odjeljak II.,
         budući da:
         
                     (1)
                  
                  
                     Direktiva 64/432/EEZ primjenjuje se na trgovinu govedima unutar Unije. Njome se određuju uvjeti pod kojima je državu članicu ili njezinu regiju moguće službeno proglasiti slobodnom od tuberkuloze ili slobodnom od bruceloze u pogledu stada goveda.
                  
               
                     (2)
                  
                  
                     Člankom 1. Odluke Komisije 2003/467/EZ (3) utvrđeno je da su regije država članica iz poglavlja 2. Priloga I. toj odluci službeno proglašene slobodnima od tuberkuloze u pogledu stada goveda.
                  
               
                     (3)
                  
                  
                     Španjolska je Komisiji dostavila dokumentaciju kojom se dokazuje da pokrajina Pontevedra u Autonomnoj zajednici Galiciji ispunjuje uvjete utvrđene u Direktivi 64/432/EEZ kako bi je se priznalo službeno slobodnom od turberkuloze u pogledu stadâ goveda.
                  
               
                     (4)
                  
                  
                     Na temelju evaluacije dokumentacije koju je dostavila Španjolska, pokrajinu Pontevedra u Autonomnoj zajednici Galiciji trebalo bi priznati kao službeno slobodnu od turberkuloze u pogledu stadâ goveda.
                  
               
                     (5)
                  
                  
                     Prilog I. Odluci 2003/467/EZ trebalo bi stoga na odgovarajući način izmijeniti.
                  
               
                     (6)
                  
                  
                     Člankom 2. Odluke 2003/467/EZ utvrđeno je da su regije država članica iz poglavlja 2. Priloga II. toj odluci službeno proglašene slobodnima od bruceloze u pogledu stada goveda.
                  
               
                     (7)
                  
                  
                     Španjolska je Komisiji dostavila dokumentaciju kojom se dokazuje da autonomne zajednice Madrid i Valencija te pokrajine Almeria, Granada i Jaen u Autonomnoj zajednici Andaluziji ispunjuju uvjete utvrđene u Direktivi 64/432/EEZ kako bi ih se priznalo službeno slobodnima od bruceloze u pogledu stadâ goveda.
                  
               
                     (8)
                  
                  
                     Na temelju evaluacije dokumentacije koju je dostavila Španjolska, autonomne zajednice Madrid i Valencija te pokrajine Almeria, Granada i Jaen u Autonomnoj zajednici Andaluziji trebalo bi priznati kao službeno slobodne od bruceloze u pogledu stadâ goveda.
                  
               
                     (9)
                  
                  
                     Prilog II. Odluci 2003/467/EZ trebalo bi stoga na odgovarajući način izmijeniti.
                  
               
                     (10)
                  
                  
                     Direktivom 91/68/EEZ utvrđeni su uvjeti zdravlja životinja kojima se uređuje trgovina životinjama iz porodica ovaca i koza u Uniji. Njome se određuju uvjeti pod kojima je države članice ili njihove regije moguće priznati kao službeno slobodne od bruceloze (B. melitensis) u pogledu stadâ ovaca i koza.
                  
               
                     (11)
                  
                  
                     Odlukom Komisije 93/52/EEZ (4) utvrđeno je da su regije država članica iz njezina Priloga II. priznate kao službeno slobodne od bruceloze (B. melitensis) u pogledu stadâ ovaca i koza u skladu s uvjetima iz Direktive 91/68/EEZ.
                  
               
                     (12)
                  
                  
                     Španjolska je Komisiji dostavila dokumentaciju kojom se dokazuje da Autonomna zajednica Madrid, pokrajina Cadiz u Autonomnoj zajednici Andaluziji i pokrajina Ciudad Real u Autonomnoj zajednici Kastilja-La Mancha ispunjuju uvjete utvrđene u Direktivi 91/68/EEZ kako bi ih se priznalo službeno slobodnima od bruceloze (B. melitensis) u pogledu stadâ ovaca i koza.
                  
               
                     (13)
                  
                  
                     Na temelju evaluacije dokumentacije koju je dostavila Španjolska, Autonomnu zajednicu Madrid, pokrajinu Cadiz u Autonomnoj zajednici Andaluziji i pokrajinu Ciudad Real u Autonomnoj zajednici Kastilja-La Mancha trebalo bi priznati kao službeno slobodne od bruceloze (B. melitensis) u pogledu stadâ ovaca i koza.
                  
               
                     (14)
                  
                  
                     Prilog II. Odluci 93/52/EEZ trebalo bi stoga na odgovarajući način izmijeniti.
                  
               
                     (15)
                  
                  
                     Mjere predviđene ovom Odlukom u skladu su s mišljenjem Stalnog odbora za bilje, životinje, hranu i hranu za životinje,
                  
               DONIJELA JE OVU ODLUKU:
         
            Članak 1.
            Prilozi I. i II. Odluci 2003/467/EZ mijenjaju se u skladu s Prilogom I. ovoj Odluci.
         
         
            Članak 2.
            Prilog II. Odluci 93/52/EEZ mijenja se u skladu s Prilogom II. ovoj Odluci.
         
         
            Članak 3.
            Ova je Odluka upućena državama članicama.
         
         
            Sastavljeno u Bruxellesu 14. siječnja 2019.
            
               
                  Za Komisiju
               
               Vytenis ANDRIUKAITIS
               
                  Član Komisije
               
            
         
         
            (1)  SL 121, 29.7.1964., str. 1977/64.
         
         
            (2)  SL L 46, 19.2.1991., str. 19.
         
         
            (3)  Odluka Komisije 2003/467/EZ od 23. lipnja 2003. o uvođenju službenog statusa slobodnog od tuberkuloze, bruceloze i enzootske leukoze goveda nekim državama članicama i regijama država članica u pogledu stadâ goveda (SL L 156, 25.6.2003., str. 74.).
         
            (4)  Odluka Komisije 93/52/EEZ od 21. prosinca 1992. o utvrđivanju sukladnosti određenih država članica ili regija zahtjevima u pogledu bruceloze (B. melitensis) i o statusu države članice ili regije službeno slobodne od te bolesti (SL L 13, 21.1.1993., str. 14.).
      
      
         
            PRILOG I.
            Prilozi I. i II. Odluci 2003/467/EZ mijenjaju se kako slijedi:
            
                        1.
                     
                     
                        U poglavlju 2. Priloga I. unos za Španjolsku zamjenjuje se sljedećim:
                        „U Španjolskoj:
                        
                                    —
                                 
                                 
                                    Autonomna zajednica Kanarski otoci,
                                 
                              
                                    —
                                 
                                 
                                    Autonomna zajednica Galicija: pokrajina Pontevedra.”
                                 
                              
                  
                        2.
                     
                     
                        U poglavlju 2. Priloga II. unos za Španjolsku zamjenjuje se sljedećim:
                        „U Španjolskoj:
                        
                                    —
                                 
                                 
                                    Autonomna zajednica Andaluzija: pokrajine Almeria, Granada i Jaen,
                                 
                              
                                    —
                                 
                                 
                                    Autonomna zajednica Asturias,
                                 
                              
                                    —
                                 
                                 
                                    Autonomna zajednica Balearski otoci,
                                 
                              
                                    —
                                 
                                 
                                    Autonomna zajednica Kanarski otoci,
                                 
                              
                                    —
                                 
                                 
                                    Autonomna zajednica Kastilja-La Mancha,
                                 
                              
                                    —
                                 
                                 
                                    Autonomna zajednica Kastilja i León: pokrajine Burgos, Soria, Valladolid i Zamora,
                                 
                              
                                    —
                                 
                                 
                                    Autonomna zajednica Katalonija,
                                 
                              
                                    —
                                 
                                 
                                    Autonomna zajednica Galicija,
                                 
                              
                                    —
                                 
                                 
                                    Autonomna zajednica La Rioja,
                                 
                              
                                    —
                                 
                                 
                                    Autonomna zajednica Madrid,
                                 
                              
                                    —
                                 
                                 
                                    Autonomna zajednica Murcia,
                                 
                              
                                    —
                                 
                                 
                                    Autonomna zajednica Navarra,
                                 
                              
                                    —
                                 
                                 
                                    Autonomna zajednica Baskija,
                                 
                              
                                    —
                                 
                                 
                                    Autonomna zajednica Valencija.”
                                 
                              
                  
      
      
         
            PRILOG II.
            U Prilogu II. Odluci 93/52/EEZ unos za Španjolsku zamjenjuje se sljedećim:
            „U Španjolskoj:
            
                        —
                     
                     
                        Autonomna zajednica Aragon,
                     
                  
                        —
                     
                     
                        Autonomna zajednica Andaluzija: pokrajina Cadiz,
                     
                  
                        —
                     
                     
                        Autonomna zajednica Asturias,
                     
                  
                        —
                     
                     
                        Autonomna zajednica Balearski otoci,
                     
                  
                        —
                     
                     
                        Autonomna zajednica Kanarski otoci,
                     
                  
                        —
                     
                     
                        Autonomna zajednica Kantabrija,
                     
                  
                        —
                     
                     
                        Autonomna zajednica Kastilja-La Mancha: pokrajine Albacete, Ciudad Real, Cuenca i Guadalajara,
                     
                  
                        —
                     
                     
                        Autonomna zajednica Kastilja i León,
                     
                  
                        —
                     
                     
                        Autonomna zajednica Katalonija,
                     
                  
                        —
                     
                     
                        Autonomna zajednica Extremadura,
                     
                  
                        —
                     
                     
                        Autonomna zajednica Galicija,
                     
                  
                        —
                     
                     
                        Autonomna zajednica La Rioja,
                     
                  
                        —
                     
                     
                        Autonomna zajednica Madrid,
                     
                  
                        —
                     
                     
                        Autonomna zajednica Navarra,
                     
                  
                        —
                     
                     
                        Autonomna zajednica Baskija,
                     
                  
                        —
                     
                     
                        Autonomna zajednica Valencija.”